cyanic-selkie/wikianc huggingface dataset:
De Fryske Marren
Namme
De namme ferwiist nei de Fryske marren. De Nederlânske ferzje fan dizze namme, De Friese Meren, waard brûkt as wurknamme en ynearten ek as offisjele gemeentenamme. De gemeenterie hat it foech om 'e namme fan in gemeente te feroarjen, dat de wurknamme wie net definityf. Tagelyk mei de gemeenteriedsferkiezings is der in referindum holden. Bewenners mochten dêrby sels ek in namme yn tsjinje. Fan 'e ynwenners keas 42,4% foar de Nederlânske namme De Friese Meren, 41,6% foar de Fryske namme 'De Fryske Marren', 2,9% foar 'Marrelân' en 1,8% foar 'Sudergoa'.
Plakken
De Fluezen, Goaiïngarypster Puollen, Grutte Brekken, De Holken, De Kûfurd, Langwarder Wielen, Aldhôf, Sleattemermar, Snitser Mar en Tsjûkemar hearre by de Fryske marren.
Atsushi Uchiyama
(29 juny 1959) is in eardere Japansk fuotballer. Earder spile foar Yamaha Motors.
Defender (roman fan C.J. Cherryh)
Defender is it fyfde diel fan 'e Foreigner-searje fan 'e Amerikaanske skriuwster C.J. Cherryh. De titel betsjut: "Ferdigener". It is in science fiction-roman dy't skreaun is yn it personele perspektyf. Defender ferhellet oer de tolk Bren Cameron, dy't belêstge is mei it ûnderhâlden fan 'e kontakten tusken de bûtenierdske atevi en de minsklike koloanje dy't him om histoaryske redens op 'e wrâld fan 'e atevi fêstige hat. It boek waard foar it earst publisearre yn 2001, troch de New Yorkske útjouwerij DAW Books, mei in omslach makke troch Stephen Youll. Defender wie tige súksesfol en waard yn 2002 nominearre foar in Locus Award yn 'e kategory bêste science fiction-roman.
Irma Grese
Berjochting
It Bergen-Belsenproses begûn op 17 septimber 1945. It proses hiet offisjeel "Trial against Joseph Kramer and 44 others" en krige ynternasjonaal in soad omtinken. Sa'n 200 sjoernalisten en waarnimmmers wiene derby oanwêzich.
Terjochtstelling
Fuort nei de eksekúsje waard se beïerdige op it binnenplak fan de finzenenis. Se waard yn 1954 fannijs beïerdige op it begraafplak Am Wehl yn Hameln. It grêf waard yn 1986 ûntromme, omdat it in beafeartsplak foar rjochtsradikale groepearrings wurden wie.
Jehannes de Doperkleaster (Svijazjsk)
Trije-ienheidstsjerke
De houten Trije-ienheidstsjerke út 1551 is net allinne it âldste tsjerkegebou fan it kleaster mar ek fan de hiele regio. It is it iennige houten gebou dat bewarre bleaun is út de tiid fan de earste gebouwen op it eilân. De tsjerke is net hielendal mear oarspronklik want yn de 19e iuw ferlear de tsjerke it tintedak. It ynterieur waard yn de Sovjet-Uny skeind en 16e- en 17e-iuwske ikoanen waarden ferwidere, mar de houten ikonostaze is bewarre bleaun.
Oekumenysk Patriargaat fan Konstantinopel
De fal fan Konstantinopel en it Osmaanske tiidrek
Under it Osmaanske regear hie de tsjerke yn 't earstoan te krijen mei diskriminearjende wetten dy't strikt neilibbe wurde moasten. (Sa mocht bgl. de toer fan in tsjerke nea like heech of heger wêze as de minaret fan 'e moskee yn itselde plak.) Mar meitiid waarden in protte fan soksoarte wetten net mear sa strang kontrolearre, en foar it meastepart wist de tsjerke úteinlik yn it Osmaanske Ryk yn relative harmony gear te libjen mei de islaam en oare godstsjinsten en denominaasjes. It neidiel wie wol dat de oekumenysk patriarch faak troch de leauwenden as in setbaas fan 'e sultan beskôge waard, wylst de sultan him gauris ferantwurdlik hold foar de dieden fan 'e leauwenden. Doe't yn 1821 de Grykske Unôfhinklikheidsoarloch útbriek, liet sultan Mahmud II by wize fan repressaillemaatregel de oekumenysk patriarch Gregoarius V yn syn amtskladen oan 'e architraaf fan 'e patriargale Sint-Petruspoarte ophingje. Hy bleau dêr trije dagen lang hingjen; de poarte is sûnt nea wer iepene.
Katedraal fan Hereford
17e iuw - 19e iuw
Op Peaskemoandei 1786 barde de grutste ramp yn de skiednis fan de katedraal. De westlike toer stoarte yn en fersoarsake de ferneatiging fan de hiele westlike gevel en in diel fan it skip. De toer toande in grutte oerienkomst mei de sintrale fieringtoer en beide tuorren wiene oerdiedich fersierd mei bolfoarmige blommen. De arsjitekt James Wyatt waard frege om de skea te herstellen, mar lykas ek yn Durham reparearre er net allinnich, mar brocht er ek feroarings oan, dy't net troch elkenien wurdearre waarden en wurde.
Yn 1841 waard útein set mei in restauraasje ûnder lieding fan de neogoatyske arsjitekt Lewis Nockalls Cottingham en syn soan, Nockalls. It mitselwurk fan Bisse, yn dy tiid as sinleas beoardiele, waard wer fan de sintrale toer ferwidere. Ek waard der in soad wurk útfierd yn it skip en it eksterieur fan de Marijekapel. Doe't Nockalls Cottingham ûnderweis nei New York yn septimber 1854 ferdronk, waard George Gilbert Scott ynhierd om oant 1863 it koer te restaurearjen. Yn dat jier waard op 30 juny de katedraal wer iepene mei in plechtige tsjinst. Tusken 1902 en 1908 restaurearre John Oldrid Scott de westlike gevel en ta oantinken fan it diamanten jubileum fan Fiktoaria waard Wyatt's fassade ferfongen troch in riker fersierde gevel. Keninginne Fiktoaria is (ûnder yn it midden fan it sintrale raam) tusken tal fan hilligen en biskoppen te sjen.
Fjirtjin Needhelpers
Der komme yn de list ôfwikings foar by de alve manlike needhelpers, dy't regionaal troch oare hilligen ferfongen wurde. Dy oare hilligen binne:
Martenstsjerke (Kollum)
De Martenstsjerke is de eardere herfoarme tsjerke fan Kollum. De tsjerke is ien fan de trije protestanske tsjerken yn Kollum en is krekt as de Eastertsjerke in ryksmonumint.
Ronald Venetiaan
thumb|Ronald Venetiaan Ronald Runaldo Venetiaan (Paramaribo, 18 juny 1937) is in Surinaamsk politikus. Hy wie de 6e en 8e prisidint fan Suriname.
Grifformearde tsjerke (Andyk)
Skiednis gebou
De tolvehoekige romte fan de tsjerke is bekape mei in yngewikkeld paraboalfoarmich ferwulft. De hichte fan de tsjerke is 23 meter, wylst de toer 45 meter heech is. Yn de toer hinget in 1,5 ton wegende klok mei it râneskrift Ere zij God, getten troch Van Bergen út Midwolda. De brânskildere ramen fan de tsjerke litte foarstellings sjen lykas de hannel, de technyk, de lânbou en de skipfeart. Krektlyk as by de Kollumer Eastertsjerke binne der fleurige kleuren brûkt, dy't yn de jierren 1960 en 1970 oerfarve waarden yn doe nijmoadrige brune en wite kleuren. By de restauraasje tusken 2010 en 2015 binne de kleuren wer yn de orizjinele steat werom brocht.
Tsleil-Wautût
De Tsleil-Wautût (Ingelsk: Tsleil-Waututh) binne in lyts Yndiaansk folk yn it suden fan 'e Kanadeeske provinsje Britsk-Kolumbia. Hja hawwe gjin aparte eigen taal, mar sprekke fan âlds krekt as de Muskwiim (Musqueam) en oare besibbe groepen it Halkomelem, dat ta de Salisjaanske talen heart. Hoewol't der yn it pre-koloniale tiidrek tûzenen Tsleil-Wautût west hawwe moatte, binne der hjoed de dei noch mar 600 fan harren. Polityk wurde se fertsjintwurdige troch de Tsleil-Wautût Naasje, dy't it bestjoer oer trije Yndianereservaten hat. De Tsleil-Wautût hawwe te krijen mei ûngewoane swierrichheden, mei't it grutste part fan harren oarspronklike wengebiet no as ûnderdiel fan 'e stêdekloft fan Vancouver folslein ferstedske is.
Proto-Dynastyk Tiidrek
Skiednis
It proses fan ienwurding kulminearre op dy manear yn it ûntstean fan ien inkele Egyptyske steat, wêrfan't de formaasje de ein fan it Proto-Dynastyk Tiidrek en it begjin fan it Ier-Dynastyk Tiidrek oanjout. De measte egyptologen beskôgje Narmer as de lêste kening fan it Proto-Dynastyk Tiidrek en teffens as de earste kening fan 'e Earste Dynasty fan Egypte. Hy waard as kening fan Tinis foarôfgien troch de farao's Krokkedil, Iry-Hor, Ka en miskien Skorpioen I en Skorpioen II. De nammen fan dy lêste beide keningen soene ferwize kinne nei, of ôflaat wêze kinne fan, de goadinne Serket, dy't in bysûndere iere beskermster fan oare godheden en fan hearskers wie. It is mooglik dat Opper-Egypte ûnder de neamde eardere Tinityske keningen al ta ien steat feriene wie.
Svijazjsk
Svijazjsk (Russysk: Свияжск) is in doarp ("selo") yn de republyk Tatarije yn Ruslân op it plak dêr de Wolga en de Svijaga by elkoar komme.
Boston Custer
Wurkpaad
Om't er in swakke sûnens hie, koe Boston Custer net lykas syn bruorren George en Tom tsjinst nimme yn it Amerikaanske Leger. Lykwols naam George him oan as foeraazjemaster fan syn kontroversjele Ekspedysje nei de Black Hills, yn 1874, wêrby't goud yn 'e Black Hills fûn waard, op lân dat hillich wie foar de Lakota, mei de Goudkoarts fan 'e Black Hills ta gefolch. Twa jier letter, ûnder de Grutte Sû-Oarloch fan 1876, waard Boston Custer op 'e nij oannommen troch it 7e Kavaleryrezjimint, diskear as foerazjeur en fersoarger fan 'e hynders, mar ek as opbiner en lieder fan 'e pakezels, as gids en foar in lyts part as ferkenner.
L'Anse Yndianereservaat
Demografy
It L'Anse Reservaat is it gruttere (en it iennichste dat bewenne wurdt) fan 'e beide Yndianereservaten fan 'e Keweenaw Bay Yndianemienskip fan de L'Anse en Ontonagon Troepen fan Tsjippewa Yndianen. Dat is ien fan 22 ûnderskate federaal erkende stamme-organisaasjes dy't yn 'e Feriene Steaten de Odjibwe (Ojibwe), ek wol Tsjippewa (Chippewa) neamd, fertsjintwurdigje, in Algonkwynsk folk dat yn it gebiet fan 'e Grutte Marren sawol yn 'e Feriene Steaten as yn Kanada wennet.
Klucht
Op it mêd fan toaniel is in klucht in komeedzje dy't derop rjochte is om it publyk te fermeitsjen mei brike sitewaasjes dy't tige oerdreaun en dêrom ûnwierskynlik binne. Soksoarte toanielstikken binne faak tige betiizjend fan opbou, wat feroarsake wurdt troch de withoefolle draaien dy't oan it ferhaal jûn wurde en de willekeurige foarfallen dy't deryn ferwurke sitte. It is lykwols ek net de bedoeling dat de taskôgers de plot folgje, mei't dy fan ûndergeskikt belang is. Kluchten wurde faak ek karakterisearre troch fysike humor (in iere foarm fan slapstick, soe men sizze kinne) en dêrnjonken troch it gebrûk fan mei sin absurde foarfallen en motiven, en optredens fan 'e akteurs dy't oer it algemien foar in part stylearre binne. Fierders is in klucht sitewearre op ien en deselde lokaasje, dêr't alle foarfallen plakfine.
Beerta
Skiednis
Beerta waard ek wol gauris betiisd mei Utbeerte, in ferdronken doarp yn de Doalert, Uiterburen by Súdbroek en it kleaster Barthe by Hesel yn East-Fryslân. It kleaster fan Hilligerlee besiet it foarwurk Kloostgare yn Beerta.
Finzenisferkrêfting
De Feriene Steaten
It Amerikaansk Federale Buro fan Finzenissen rûsde yn 1992 dat it persintaazje finzenen dat ûnder harren straf seksueel misbrûkt wurdt tusken de 9 en 20% lizze moat. Ut ûndersiken út 1982 en 1996 waard opmakke dat it foarkommen om 'e 14% hinne lei, wylst in stúdzje fan Daniel Lockwood út 1986, dat him beheinde ta ekstra befeilige ynrjochtings yn 'e steat New York, it om 'e 23% hinne hawwe woe. Dêrtsjin stekt it ûndersyk fan Christine Saum, út 1994, skril ôf; neffens har lei it persintaazje om 'e 5% hinne. De Prison Rape Elimination Act of 2003 wie de earste Amerikaanske federale wet dy't spesifyk bedoeld wie om finzenisferkrêfting tsjin te gean.
Osamu Taninaka
(24 septimber 1964) is in eardere Japansk fuotballer. Earder spile foar Fujita Industries en Tosu Futures.
Tonko Tonkens
Tonkens, soan fan in timmerman, hie tegearre mei Bonne Kazemier (1875-1967) yn Grins it arsjitekteburo Kazemier & Tonkens, dat yn de perioade 1919-1940 tûzenen wenten yn dy stêd ûntwurpen hat. Harren ferieningslokaal foar de Vrijzinnig Lutherse Vereniging yn de Haddingestrjitte yn Grins is oanwiisd as ryksmonumint.
Gearrin
Foarbylden fan sokke rivieren dy't gearrinne binne:
Victoriustsjerke (Penjum)
Skiednis
Doe't de herfoarme tsjerke op 1 jannewaris 2008 in protestanske tsjerke waard, krige it gebou ek de roomske namme werom.
Eagles (band)
Skiednis
Harren earste album “Eagles” (1972) bestie út in tal rockende lieten en sêftere musyk mei in soad country ynfloeden. De bekindste lietsjes fan dat album binne “Take it Easy”, “Witchy Woman” en “Peaceful Easy Feeling.” It twadde album “Desperado” (1973) hie as tema “banditen út it Wylde Westen”. Op de efterside fan it album lizze de mânljue as echte banditen fêstbûn op ‘e grûn. Foaral de titelsong is bekind wurden. Fierders steane der wer sawol rock- as countrylietsjes op. Op it twadde album binne de measte lietsjes skeaun troch Don Henley en Glen Frey, soms tegearre en soms mei oaren.
Sinéad O'Connor
thumb|left|200px|Sinéad O’Connor, 2008 Sinéad Marie Bernadette O'Connor, (Dublin, 8 desimber 1966 - Londen, 26 july 2023) wie in Iersk singer-songwriter. Sy waard ein jierren tachtich bekend mei har debútalbum The Lion and the Cobra en hie 1990 oer de hiele wrâld in soad súkses mei in nije bewurking fan Prince syn liet "Nothing Compares 2 U".
Alde Maas
Geografy
De rivier hat natuer- en rekreaasjegebieten.
Earwraak
Earwraak, of inkeld ek wol earmoard, is net sasear in soarte fan wraak, mar de meast ekstreme foarm fan ear-relatearre geweld, wêrby't immen fermoarde wurdt troch leden fan syn of har eigen famylje of gruttere maatskiplike groep (lykas in clan of in stamme), fanwegen de oertsjûging dat it slachtoffer mei syn of har hâlden en dragen op 'e iene of oare manear de famylje of maatskiplike groep ûnteare hat. It idee is dêrby dat de dea fan it slachtoffer de skande útwiskje kin dy't hy/sy oer de famylje of maatskiplik groep brocht hat, sadat de ferlern giene seedlike eare weromwûn wurde kin. Earwraak is in tradisjoneel brûkme, dat yn in ferskaat oan kultueren foarkomt, mar dat yn Nederlân benammen bekend is út Turkije (dêr't it sawol ûnder etnyske Turken as etnyske Koerden bestiet), Afganistan en Pakistan. Sadwaande libbet by it bredere publyk it idee dat earwraak eat is dat mei de islaam te krijen hat, mar dat is net wier; it is in kulturele tradysje, gjin religieus brûkme. It bewiis dêrfoar is dat it yn Yndia ûnder hindoes en sikhs likegoed foarkomt.
Ihrhove
Nijsgjirrich
Elts jier, it fjirde wykein yn juny, fynt yn Ihrhove de saneamde Bottermarkt (bûtermerke) plak, dy't yn 1979 úteinset waard. Dy hat syn oarsprong fan de Ihrhover bûtermerke fan de njoggentjinde iuw. Njonken bûter wurde der ek oare molkeprodukten ferkocht.
Nieuwlande
Foar de Twadde Wrâldkriich
Oer it grûngebiet fan it lettere Nieuwlande rûn de Coehoornsdijk, Friesche of Statendijk, dy't oanlein waard foar it beskermjen fan de fêstingsstêd Coevorden. Menno van Coehoorn is de nammejouwer fan de dyk en hat om 1680 hinne de dyk oanpast as part fan de fersterking fan de stêd Coevorden. Op 30 maart 1816 is it winliken it begjin fan Nieuwlande. Op dy dei ferkochten lju fan de marke fan Zwinderen in stik feanlân fan 150 moargen oan Rudolf Otto fan Echten, dy't direkteur fan de Kompanjy fan de 5000 Moargen wie, en de feanters Warner de Jonge en Hugo Christiaan Carsten yn Hoogeveen. Yn it kontrakt waard bepaald dat it Oostopeinde yn eastlike rjochting trochlutsen wurde soe.
Yn lettere jierren wie de feantersfamylje Bruins Slot tige warber yn de omkriten. Dêr't fanút it Oostopgaande in Dwersgat (Dwarsgat, no de Brugstraat) groeven waard oan it begjin fan de Zwinderske Skieding (Scheidsediek), ûntstie sa om 1850 hinne de earste bewenning troch feanarbeiders.
Nei 1900 ferdwûnen de bosken en meitsje arbeiders en lytse boeren de grûn ree foar lânbou. De Hoogeveenske eigeners ferkochten dy grûn benammen oan jonge grifformearre Grinslânske boeren, dy't foar dy tiid kapitale buorkerijen stiften. Yn tritich jier tiid waarden der hast fyftich boud. Nei de feanarbeiders wiene hja de twadde groep ymmigranten nei it 'nije lân'.
Yn de Twadde Wrâldkriich
thumb|Monumint foar Nieuwlande yn it Park fan Yad Vashem Yn de Twadde Wrâldkriich wie it doarp, dat doetiids troch de soad wiken en kanalen en it bytsje diken min te berikken wie, in skûlplak foar tsientallen Joaden, dy't dêr ûnderdûkten. Johannes Post, de ferneamdste ynwenner fan it doarp dy't in grifformearde lânbouwer wie en wethâlder fan de gemeente Oosterhesselen wie, spile in wichtige rôl yn dy snuorje. Hy gie nei de Dútske ynfal kreksa as in soad oaren yn it ferset. Hy holp net allinne de Joadske mienskip, mar wie ek tige warber yn it feset yn it westen fan Nederlân. Hy waard twarris oppakt. De earste kear koe hy mei help fan in befreone plysjeman ûntsnappe, en de twadde kear waard er ferret by in oerfal op in Amsterdamske finzennis en waard daliks de folgjende dei yn de dunen by Overveen deasketten.
Kyrsten Sinema
Karriêre
Yn 2002 stelde Sinema har foar it earst ferkiesber foar it Hûs fan Offurdigen fan Arizona, as kandidate foar de Griene Partij. Se einige as lêste fan 'e fiif gadingmakkers, mei 8% fan 'e stimmen. Dêrnei besefte se dat se har oanslute moast by ien fan 'e beide grutte Amerikaanske politike partijen as se yn 'e polityk ea ienich ferskil meitsje woe. Dêrom waard se yn 2004 lid fan 'e Demokratyske Partij. Dat jiers die se foar har nije partij yn it 15e disktrikt mei oan 'e ferkiezings foar it Hûs fan Offurdigen fan Arizona. Diskear behelle se 37% fan 'e stimmen, wylst har partijgenoat David Lujan 34% behelle. Dêrmei wûnen sy de ferkiezings (yn Arizona binne der twa sitten yn elts kiesdistrikt). Sinema waard twaris werkeazen en siet fan 2005 oant 2011 yn it Hûs fan Offurdigen fan Arizona.
Sinema har earste taspraak as folksfertsjintwurdiger, yn 2005, wie in hertstochtlike reäksje op 'e útspraken fan in Republikeinske amtgenoat, dy't minsken mei in oare seksuële oriïntaasje as heteroseksualiteit misledige hie. "Wy binne gewoan minsken lykas eltsenien, dy't respektearre wurde wolle en dat ek fertsjinje," sei se. Doe't se neitiid troch sjoernalisten befrege waard oer har gebrûk fan 'e earste persoan inkeltal, antwurde se: "Ja, hèhè, ik bin biseksueel." Under har lidmaatskip fan it Hûs fan Offurdigen fan Arizona kante Sinema har allegeduerigen oan tsjin it besykjen fan 'e Republikeinske Partij om by wet fêstlein te krijen dat it homohoulik yn Arizona nea ynfierd wurde meie soe. Yn 2009 waard se troch presidint Barack Obama belutsen by de White House Health Reform Task Force, in groep folksfertsjintwurdigers fan 'e ôfsûnderlike Amerikaanske steaten dy't holpen by it skriuwen fan 'e Affordable Care Act, better bekend as 'Obamacare'.
By de midtermynsferkiezings fan 2014 waard Sinema werkeazen. By de Demokratyske foarferkiezings wie hja de iennichste kandidaat, en yn 'e algemiene ferkiezings hie se net folle muoite om (mei 54,6% fan 'e stimmen) ôf te weven mei de Republikeinse Wendy Rogers. By de algemiene ferkiezings fan 2016 waard Sinema fannijs werkeazen. By de Demokratyske foarferkiezings wie se wer de iennichste kandidaat, en yn 'e algemiene ferkiezings wûn se mei 60,9% fan 'e stimmen fan 'e Republikein Dave Giles. Al mei al siet Sinema fan 2013 oant 2019 foar it 9e Distrikt fan Arizona yn it Amerikaanske Hûs fan Offurdigen. Yn dy snuorje hold se har benammen mei ekonomyske ûnderwerpen dwaande; sa wie se lit fan it Komitee fan it Amerikaanske Hûs fan Offurdigen oangeande Finansjele Tsjinsten. Fierders betoande se har in foarstanner fan homorjochten, it rjocht op abortus, in betelbere syktekostefersekering foar alle Amerikanen en beheining fan wapenbesit yn de Feriene Steaten.
Stop-motion
Wurkwize
Foar (moderne) stop-motion hat men ferlet fan in kamera dy't by steat is om opnamen mei ien frame tagelyk te meitsjen. Foar't men begjint, wurdt it foarwerp dat 'bewege' moat yn in beskate hâlding of posysje dellein of -set en nimt men dêr mei de kamera in frame fan op. Dêrnei wurdt hâlding of posysje in fraksje feroare en wurdt der fannijs ien frame opnommen mei deselde eftergrûn. Dat wurdt hûnderten, tûzenen of by langere opnamen wol tsientûzenen kearen dien. Troch dêrnei alle frames efterinoar ôf te spyljen as gie it om in gewoane fideo, liket it krekt as oft it filme foarwerp út himsels beweecht.
Westmunstertsjerke
De Westmunstertsjerke (Westmonsterkerk) of Sint-Martenstsjerke (Sint Maartenskerk) wie de âldste parochytsjerke fan Middelburch yn provinsje Seelân.
Stop-motion
Yn Nederlân
Yn Nederlân wurdt stop-motion ek noch altyd brûkt, mar benammen foar koarte films en reklamespotsjes. Yn 'e 1970-er en 1980-er jierren wiene de Toonder Studio's yn Nederlân tige aktyf mei stop-motiontechniken. Nei't dat bedriuw opholden wie, waard yn 'e 1990-er jierren Pedri Animation oprjochte, dat it wurk op it mêd fan stop-motion fuortsette. Bekende Nederlânske stop-motionanimaasjes binne de Nijntje-films fan Pedri en ek de koarte filmkes oer Loeki de Leeuw, dy't fan 1972 oant 2004 by de Nederlânske Publike Omrop yn reklameblokken tusken de reklamespotsjes troch útstjoerd waarden.
Aleksander Lindsay fan Barnweill
Aleksander Lindsay fan Barnweill (Ingelsk: Alexander Lindsay of Barnweill; Breneville, ±1267 – yn Skotlân, 1308) wie in Midsiuwsk Skotsk ealman, dy't yn 'e Skotske Unôfhinklikheidsoarloggen tsjin 'e Ingelsen focht. Hy wie in oanhinger fan 'e ferneamde Skotske frijheidsstrider en kening Robert de Bruce.
Herfoarme tsjerke (Boerum)
Beskriuwing
De tsjerke stiet op in terp en waard yn 1784 boud nei't de âlde foargonger mei in sealtektoer ôfbrutsen wie. De tsjerke hearde oant de reformaasje by it kleaster Jeruzalim, dat om Boerum hinne in soad grûn besiet en yn de kontreien lân oanmakke op de Lauwersee.
Sûnt de bou fan de tsjerke is der oan it gebou sels hast neat feroare.
America (band)
Skiednis
Yn 1977 ferliet Peek de band om him te rjochtsjen op in solokarriêre yn de gospelmuzyk, dat wie nei't er syn alkohol- en drugsferslaving oerwûn hie. Beckley en Bunnell giene as duo fierder en hiene se yn 1983 noch in skoft kommersjeel súkses mei de hit You Can Do Magic. Ek spilen hja dat jiers op de soundtrack fan de tekenfilm The Last Unicorn.
Ferkearsknooppunt
Needsaak fan in knooppunt
By in ferkearsknooppunt komme der twa of mear diken byinoar. Faak giet it om autogongwegen, dêr't it ferkear mei in reedlik hege faasje op ta komt. It útgongspunt by krusende diken is om it trochstreamen net te ûnderbrekken en fluch ferrinne te litten. In krusing fan gelikense hichte mei stopljochten is fanwegen it foarmjen fan files en ûngemakken gjin goede oplossing foar diken mei in trochstreamfunksje.
Wynmûne
180px|thumb|left|In knooppunt yn de foarm fan in wynmûne 180px|thumb|It knooppunt Vaanplein besuden [[Rotterdam foar 1997]] In wynmûneknooppunt liket in soad op in turbine, mar de bochten yn de ferbiningsbôgen nei lofts binne by in wynmûne folle skerper as by in turbine. Dêrtroch is der gauris by in wynmûne mar ien fiadukt of tunnel nedich ynstee fan twa. It neidiel is dat de bôgen skerpere bochten hawwe en it ferkear hurder ôfremje moat. Dêrtroch binne der grutter ferskillen yn faasje by it ynriden en komt it ferkearsfermogen by in wynmûne leger as dy fan in turbine.
Rotonde
120px|thumb|Knooppunt Breitscheid, oan de súdkant fan it [[Ruhrgebiet]] 120px|thumb|In stjerturbine op knooppunt Groot-Bijgaarden op de Ring Brussel 120px|thumb|It goatysk knooppunt 120px|thumb|In dûbel trompetknooppunt 120px|thumb|In spagetty-eftich knooppunt by [[Birmingham, Ingelân]]
Slot Egeskov
Skiednis
De earst bekende eigner fan it lângoed wie in lid fan it skaai Skinkel yn it begjin fan de jierren 1400. Yn dy tiid hiet it goed Egeskovgaard. It skaai Skinkel besiet it goed foar mear as 150 jier, mar troch in houlik mei Anne Tinhuus Skinkel yn 1545 kaam it yn hannen fan Frands Brockenhuus, dy't it hjoeddeiske wetterslot yn renêssânse styl bouwe liet. Troch de politike ûnrêst, de reformaasje en de boargerkriich fan 1534 oant 1536 lieten in soad grutgrûnbesitters yn dy tiid harren hûzen ferbouwe ta in dreech yn te nimmen fêsting. Dat die ek Frands Brockenhuus, dy't syn boarch midden yn in grutte fiver boude. Neffens de oerlevering moast it slot op sa'n soad iken peallen boud wurde, dat dêr it hiele ikebosk foar nedich wie, itjinge de namme Egeskov (oers.: Ikewâld) ferklearret.
The Karate Kid (film út 2010)
The Karated Kid is in Amerikaansk-Sineesk-Hongkongsk sportdrama út 2010 ûnder rezjy fan Harald Zwart, mei yn 'e haadrollen Jaden Smith en Jackie Chan. De titel betsjut "De Karatejonge", hoewol't de film eins net oer karate giet, mar oer kung fu. De eins dus mispleatste titel wurdt ferklearre út it feit dat it om in remake giet fan 'e klassike sportdramafilm The Karate Kid, út 1984. It ferhaal folget de jonge Dre Parker, dy't mei syn mem Sherry nei Sina emigrearret, dêr't er yn konflikt rekket mei in stikmannich Sineeske leeftydsgenoaten dy't him narje en kung fu brûke om him te mishanneljen. Dre kriget help fan 'e konsjerzje fan it appartemintekompleks dêr't hy en syn mem wenje, menear Han. Dy traint him foar in kung fu-toernoai, sadat er yn in behearske sitewaasje mei syn narders ôfweve kin. The Karate Kid krige oer it algemien positive resinsjes fan 'e filmkritisy en wie in grut kommersjeel súkses yn 'e bioskopen.
Plot
De tolvejierrige Dre Parker en syn mem Sherry, in widdo, emigrearje út Detroit, yn 'e Feriene Steaten, nei Peking, yn Sina, dêr't Sherry hinne oerpleatst is troch it autofabryk wêrby't se wurket. Deselde middeis dat se arrivearje, giet Dre mei Harry, in oare Westerske jonge dy't yn itselde appartemintekompleks wennet, nei in park fuortby it flatgebou om basketbal te spyljen. Dre rekket dêr ûnder de tsjoen fan 'e fioeliste Meiying, in famke fan syn jierren dat ek belangstelling foar him hat. Cheng, in fjirtjinjierrige jonge waans famylje tige goed befreone is Meiying harres, nimt dêr oanstjit oan en wiist Meiying te plak. As Dre foar har opkomt, eskalearret de konfrontaasje binnen de koartste kearen ta slaanderij, wêrby't Cheng gebrûk makket fan syn kennis fan 'e fjochtsport kung fu om Dre in wan bruien te jaan.
Distribúsje
De distributeurs holden foar de Westerske wrâld de titel The Karate Kid oan, fanwegen de bekendheid dêrfan, ek al giet dizze film oer kung fu ynstee fan karate. Neffens haadrolspiler Jackie Chan tsjutten de leden fan 'e cast de film ûnder de opnamen dêrom oan as The Kung Fu Kid. Yn Sina en Hongkong kaam de film offisjeel The Kung Fu Dream (功夫梦) te hjitten, wylst er yn Japan en Súd-Koreä Best Kid hjit (Japansk: ベスト・キッド; Koreaansk: 베스트 키드), sa't de oarspronklike Karate Kid-film dêr ek hiet.
Theodor Kittelsen
Theodor Severin Kittelsen (Kragerø, 27 april 1857 – Jeløya, 21 jannewaris 1914) wie in Noarske keunstner. Hy is ferneamd fan syn natuerskilderijen en syn yllustraasjes fan mearkes en sêgen, benammen dy fan trollen.
List fan planetoïden 78301-78400
Dit is in list fan planetoïden 78301-78400.
Rapûnske
Publikaasjeskiednis
Rapûnske, ûnder de Dútske titel Rapunzel, waard yn 1790 foar it earst optekene troch Friedrich Schulz yn syn bondel Kleine Romane. Dat wie eins in oersetting fan it Frânsktalige mearke Persinette, út 1698, fan Charlotte-Rose de Caumont de La Force, dat sels wer sterk beynfloede wie troch in ierder Italjaansktalich teltsje, Petrosinella, út 1634, fan Giambattista Basile. Rapûnske waard lykwols popularisearre yn 'e ferzje dy't de bruorren Grimm yn 1812 yn harren Kinder- und Hausmärchen opnamen. Fral yn 'e Angelsaksyske wrâld is it in tige bekend en populêr mearke.
J.T. Money
"J.T. Money" of "JT Money" hat yn de Wikipedy ferskate betsjuttings:
Klickitat (Washington)
260px|thumb|right|Klickitat 260px|thumb|right|It eardere drûge iisfabryk Klickitat is in plak (census-designated place) yn Klickitat County yn de steat Washington, Feriene Steaten. It hie 417 ynwenners neffens de folkstelling fan 2000. It plak is in gemeentefrij plak en leit oan de rivier de Klickitat. It plak hie eartiids in houtseachmûne dat wurk joech oan in protte ynwenners, dochs no is it in sliep mienskip. It tichtst by lizzende grutte plak yn Washington is Goldendale en oan de Oregon kant lizze The Dalles en Hood River it tichtste by.
David S. Stanley
Lettere tsjinst
Yn 1879 waarden Stanley en it 22e Ynfanteryrezjimint yn Teksas legere om oerfallen troch de Yndianen yn it westlike part fan dy steat te ûnderdrukken. Yn 1882 waard er oerpleatst nei Santa Fe, yn Nij-Meksiko, dêr't er it befel krige oer it legerdistrikt fan Nij-Meksiko. Yn maart 1884 waard er befoardere ta brigadegeneraal mei it befel oer it militêre Departemint fan Teksas. Yn 1892 swaaide er mei 64 jier ôf út it leger en gie er mei pinsjoen.
Neakenfotografy
Neakenfotografy is it neaken fotografearjen fan it minsklik lichem. Der besteane ferskate redens om minsken neaken op 'e foto setten.
Gifhorn (Landkreis)
Geografy
Oanbuorjende distrikten binne mei de klok mei (fanôf it noardeasten) de Altmarkkreis Salzwedel en Börde (beide yn Saksen-Anhalt), de lânkring Helmstedt, de kringfrije stêd Wolfsburg, nochris de lânkring Helmstedt, de kringfrije stêd Braunschweig, de lânkring Peine, de Regio Hannover en de lânkringen Celle en Uelzen (allegear yn Nedersaksen).
Rivieren yn de lânkring binne de Aller, Ise, Ohre en Oker. Wichtige kanalen binne it Mittellandkanal, it Elbe-Seitenkanal en it Allerkanal.
Leienske Ryn
thumb|Lokaasje Leienske Ryn thumb|De Leienske Ryn tusken Harmelen en De Meern De Leienske Ryn (Nederlânsk en offisjeel: Leidse Rijn of ferâldere: Leidsche Rijn) is in kanaal yn de Nederlânske provinsje Utert mei in lingte fan 13 km. It kanaal begjint yn de stedsgrêft fan de stêd Utert en is winliken de fuortsetting fan de Kromme Ryn. It rint westlik, krúst it Merwedekanaal en it Amsterdam-Rynkanaal en rint by de plakken De Meern en Harmelen del dêr't it útkomt yn de Alde Ryn, dy't by Katwyk oan See de Noardsee yn streamt.
Skiednis
Sûnt it begjin fan ús jiertelling waard it dreger om de âlde rin fan de Ryn tusken Utert en Harmelen te befarren. It ôfdamjen fan de Kromme Ryn by Wyk by Duerstêd yn 1122 late ta it fersânjen fan de Alde Ryn ûnder Utert, benammen om't it meändert troch it flakke lân.
Aurealis Award
De Aurealis Awards binne in groep Australyske prizen op it mêd fan 'e literatuer dy't op jierlikse basis útrikt wurde foar treflikens yn spekulative fiksje (in sammelnamme foar science fiction, fantasy en horror). Allinne Australyske auteurs en bûtenlanners dy't al lange tiid yn Austraalje wenje, komme foar de prizen yn oanmerking. De Aurealis Awards waarden yn 1995 ynsteld troch Chimaera Publications, de útjouwerij dy't it tydskrift Aurealis publisearret, dat wijd is oan spekulative fiksje. Yn 1996 waarden de prizen foar it earst útrikt. De winners wurde útornearre troch in trijekoppige faksjuery.
Nakadakultuer
De Nakadakultuer is in neolityske argeologyske kultuer fan 'e kopertiid yn it Predynastike Egypte. De kultuer is ferneamd nei it stedsje Nakada (of Naqada), dat oan 'e rivier de Nyl leit, likernôch healwei tusken de Middellânske See en de grins mei Sûdaan. Fan âlds wurdt ornearre dat de Nakadakultuer bestie fan rûchwei 4400 f.Kr. oant 3000 f.Kr., mar in wittenskiplik ûndersyk troch argeologen fan 'e Universiteit fan Oxford suggerearre yn 2013 in folle lettere begjintiid. Wol bestiet der algemiene oerienstimming ûnder argeologen oer de ûnderferdieling fan 'e Nakadakultuer yn trije fazen: Nakada I, Nakada II en Nakada III.
Keunstriden op de Olympyske Winterspullen 2010
thumb|right|200px|De Olympyske Iisstadion fan Vancouver, 2010
Medaljespegel
De top-7 fan lannen dy't by it keunstriden medaljes wûn ha by de Olympyske Winterspullen fan 2010.
Kromme Ryn
Sûnt de Midsiuwen waard de rivier minder wichtich en waard letter sels alhiel ôfdamme fan de haadstream fan de Nederryn-Lek. It bleau nettsjinsteande de namme "Ryn" hâlden.
De Havilland Leopard Moth D.H. 85
De de Havilland D.H.85 Leopard Moth wie in as heechdekker útfierde, trijepersoans sportfleantúch, ûntwurpen en makke troch de Britske fleanmasinefabrikant de Havilland Aircraft Company út 1933.
Nederryn
Skiednis
Yn 1530 waard ûnder it bewâld fan Karel fan Gelre de Ryn by Arnhim ferlein oant deun by de stêd. It waard dienmakke yn 1536. De stêd lei oan de Sint-Jansbeek mar woe him better ûntwikkelje mei in streekrjochte ferbining mei de Ryn en allyk in bettere ferdigening foarmje tsjin de driging fan de Habsburgers
Wite Tsjerkje (Boelensloane)
Skiednis
De oarspronklike banken binne tsjintwurdich ferfongen troch stuollen en ynstee fan in houten flier lizze der no tegels. Ek it liturgysk sintrum is feroare; de preekstoel ferhûze mear nei it midden en boppe it krús en de preekstoel waard in tekst oanbrocht mei de wurden: Het Woord van Christus wone rijkelijk in U.
Gilles (hillige)
Libben
Gilles libbe yn 't earstoan in weromlutsen bestean yn 'e neite fan 'e mûning fan 'e Rône en letter oan 'e igge fan 'e rivier de Gard yn wat doedestiden diel útmakke fan it Frankyske Ryk (no it suden fan Frankryk). Neffens de leginde soed er in soan west hawwe fan kening Teodoarus en keninginne Pelagia fan Atene, mar dat is dúdlik in 'ferfraaiïng' troch syn iere hagiografen, mei't Atene doe ta it Byzantynske Ryk hearde en gjin eigen keningen hie. Nettsjinsteande dat waard dit 'feit' oan ien tried wei klakkeleas oernommen troch oare beskriuwings fan Gilles, ek yn 'e saneamde Legenda Aurea ("Goudene Leginde"). Wol is it skoan mooglik dat Gilles yn Atene berne wie, mei't it Grikelân fan âlds in protte kontakten ûnderhold mei wat no súdlik Frankryk is. Sa is it bygelyks algemien bekend dat de stêd Marseille yn 'e Aldheid troch Grykske keaplju stifte waard en lange tiid in Grykske koloanje wie.
Ferearing
Om 'e abdij hinne dy't yn 'e sânde iuw troch Gilles stifte wêze soe, groeide neitiid it plak Saint-Gilles-du-Gard. De abdij sels waard yn 'e tsiende iuw oan Gilles wijd en omneamd ta de Sint-Gillesabdij. It bleau it sintrum fan 'e ferearing fan Gilles as hillige, ek nei't in rivalisearjend grêf fan him yn Toulouse ûntdutsen waard. De abdij wie ek in halte op 'e Camino de Santiago, de pylgerrûte fan Arles nei Santiago de Compostela, yn Galysje. De ferearing fan Gilles wreide him yn 'e Midsiuwen oer hiel Jeropa út, sa't blykt út 'e withoefolle tsjerkegebouwen en kleasters dy't nei him ferneamd waarden yn Frankryk, Spanje, Dútslân, Poalen, Hongarije, Slowakije en it Feriene Keninkryk, en ek út 'e talrike manuskripten yn proaza en fersfoarm dêr't syn deugden en wûndertekens yn beskreaun steane. Ut hiele Jeropa kloften de pylgers gear nei it hillichdom fan Gilles yn syn abdij.
Katakombe
thumb|Katakombe thumb|Katakombe yn [[Parys]] thumb|Yngong fan de katakomben fan Rome Katakomben binne troch minsken makke ûndergrûnske gongen, yn it foarste plak ornearre as begraafplakken en ynearsten de oantsjutting fan dy fan de earste kristenen yn Rome. Letter krigen ek ûndergrûnske begraafplakken op oare plakken yn de wrâld de namme katakombe.
Tsjerke fan Augsbuert-Lytsewâld
Skiednis
De trijesidich sletten sealtsjerke út 1782 waard boud op de fûneminten fan in midsiuwske bakstiennen foargonger. Jacobus Stellingwerf tekene de midsiuwske tsjerke om 1723 hinne as in gebou mei gotyske ramen, steunbearen en in bôgefries ûnder de goatte.
Synagoge fan Middelburch
Yn 1942 waard de synagoge troch de besetter sletten en yn gebrûk nommen foar it opslaan fan foardere radiotastellen. By de befrijing fan Walcheren rekke de synagoge slim skeind troch in Ingelske granaat. Nei de Twadde Wrâldkriich wie der hast gjin joadske mienskip mear en ferinnewearre it gebou yn de rin fan de tiid ta in púnbult.
Stadtkirche (Laage)
Ynterieur
De klokken út 1721 binne yn de Twadde Wrâldoarloch yn beslach nommen en omraand. Sûnt 1957 hingje der yn 'e toer wer trije nije klokken, dy't yn Apolda getten binne.
Under-Merwede
thumb|Lokaasje Under-Merwede thumb|De Under-Merwede by Sliedrecht
De Under-Merwede is de ûnderrin fan de rivier de Merwede, yn de Nederlânske provinsje Súd-Hollân. It trajekt begjint by Boven-Hardinxveld, dêr't de Boppe-Merwede him ôfspjalt yn in gruttere súdlike takke, de Nije Merwede, en de noardlike Under-Merwede. By Doardt spljalt de Under-Merwede him ôf yn de Noard en de Alde Maas. De totale lingte fan de Under-Merwede is 14,9 kilometer.
CBS (telefyzjenetwurk)
Skiednis
Op 30 oktober 1938 fûn de meast ferneamde en beruchte útstjoering fan CBS ea plak, te witten: dy fan it harkspul The War of the Worlds fan Orson Welles, nei de roman mei deselde namme fan H.G. Wells. It harkspul, oer de bûtenierdske ynvaazje fan 'e wrâld troch Marsmantsjes en harren ferwoastging fan Grover's Mill (Nij-Jersey), waard brocht yn in kontemporêne ferzje mei sabeare nijsberjochten, en nettsjinsteande trije disclaimers dat it om fiksje gie, feroarsake it wiidfersprate panyk ûnder de harkers.
Yn 1974 liet CBS de namme Columbia Broadcasting System falle, en kaam it netwurk formeel bekend te stean as CBS, Inc. Yn 1995 waard it netwurk oankocht troch de Westinghouse Electric Corporation, dy't himsels yn 1997 omneamde ta CBS Broadcasting, Inc. en him úteinlik ûntjoech ta de CBS Corporation. Yn 2000 kaam CBS yn 'e hannen fan 'e earste ynkarnaasje fan Viacom. Dat bedriuw spjalte himsels yn 2006 op yn twa aparte bedriuwen, it twadde Viacom en in werferselsstannige CBS Corporation, dêr't doe ek de keabeltillefyzje-aktiviteiten fan it earste Viacom by ûnderbrocht waarden. Beide bedriuwen hiene National Amusements as memme-ûndernimming, oant se op 4 desimber 2019 op 'e nij fusearren ta ViacomCBS. Dat bedriuw feroare syn namme op 16 febrewaris 2022 ta Paramount Global.
Hollânske Isel
De namme docht tinken dat de rivier troch Hollân rint, dochs rint de rivier ek foar in part troch Utert. De namme "Hollânsk" waard taheake om betizing tefoaren te kommen mei de "Gelderske" Isel.
Oarspronklik wie de Hollânske Isel in ôfspjalting fan de Lek justjes foarby Vreeswijk, dat hjoed-de-dei in wyk fan Nieuwegein is. Dy ferbining waard ôfdamme en de Hollânske Isel foarmet hjoed-de-dei foar wetterôffier fan it omlizzende lân.
Sint-Katarinakleaster
Skiednis
De âldste boarne fan it monastike libben op de berch Sinaï datearret út 381-384. It is in yn it Latynsk skreaun reisferslach fan in frou mei de namme Egeria. Hja besocht in soad plakken yn it Hillige Lân en ek de berch Sinaï. It kleaster waard boud yn opdracht fan keizer Justinianus I, dy't fan 527 oant 565 regearre. Dat barde op it plak dêr't de mem fan Konstantyn de Grutte, Helena fan Konstantinopel earder al in kapel boud litten hie, dêr't God yn in baarnend toarnbosk tsjin Moazes spriek en him opdracht joech de Israeliten út de hannen fan de Farao te befrijen. De altiten grien bliuwende strûk dy't by de Kapel fan de Baarnende Toarnbosk stiet, soe in leat wêze fan de oarspronklike strûk.
Ruth Bader Ginsburg
Jonkheid en oplieding
Se setten harren nei wenjen yn Fort Sill yn Oklahoma, dêr't Martin legere wie nei't er oproppen waard foar militêre tsjinst as lid fan 'e Reserve fan it Amerikaanske Leger. Op har ienentweintichste fûn Ginsburg wurk by de Social Security Administration, de Amerikaanske federale sosjale tsjinst, dêr't se yn rang weromset waard doe't se swier rekke. Nei de berte fan har dochter skreau Ginsburg har yn it neijier fan 1956 yn oan 'e Universiteit fan Harvard om rjochten te studearjen. Hja wie ien fan njoggen froulju yn in lichting fan likernôch 500 manlju. Doe't har man in baan yn New York krige, liet se har oerpleatse nei de Columbia Universiteit, dêr't se yn 1959 as ien fan 'e bêsten fan har klasse ôfstudearre.
Neisleep
It ferstjerren fan Ginsburg kaam foar progressyf Amearika tige ûngelegen, mei't it presidint Donald Trump by steat stelde om foar de trêde kear yn syn presidintskip fan fjouwer jier in nije opperrjochter foar te dragen. Om't de Republikeinske Partij de mearderheid yn 'e Amerikaanske Senaat hie, koe syn kandidaat, de konservative Amy Coney Barrett, krekt foar de presidintsferkiezings fan 3 novimber noch halje-trawalje beneamd wurde.
Middelfart (gemeente)
Middelfart is in gemeente op it eilân Fún yn de Deenske regio Súd-Denemark.
Denise Dowse
Denise Yvonne Dowse (Honolulu, 21 febrewaris 1958 - 13 augustus 2022) wie in Amerikaanske aktrise. Se waard benammen bekend troch har rollen as Mr. Yvonne Teasley yn de telefyzjesearjes Beverly Hills, 90210 (1991-2000), rjochter Rebecca Damsen yn The Guardian (2001-2004), en Dr. Rhonda Pine yn Insecure.
The Avengers (film út 2012)
Plot
Nick Fury, de direkteur fan 'e geheime tsjinst S.H.I.E.L.D., en syn plakferfangster Maria Hill reizgje nei in ôfhandich ûndersykssintrum dêr't natuerkundige Erik Selvig lieding jout oan in team fan ekspêrs dat eksperiminten útfierd op 'e Tesseract. As se dêr arrivearje, is der in evakuaasje oan 'e gong. Phil Coulson, in spesjaal agint fan S.H.I.E.L.D., ynformearret Fury en Hill dat de Tesseract begûn is mei it útsmiten fan in ûngewoane foarm fan enerzjy. Ynienen aktivearret it ding himsels en iepenet in wjirmgat, dêr't Loki trochhinne komt nei de Ierde. De healgod nimt de Tesseract yn besit as syn skepter, en brûkt it ding om Selvig en inkele oaren, ûnder wa superheld Clint Barton oftewol Hawkeye, troch ferstânsbehearsking ta syn slaven te meitsjen. Hy ûntkomt mei harren foar't Fury-en-dy him tsjinhâlde kinne.
Skânsspringen op de Olympyske Winterspullen
100px|right Skânsspringen is in sport dy't al fan de earste edysje fan de Olympyske Winterspullen ôf op it Olympyske programma stiet.
Nomarch
Yn it Middenryk feroare dat. Yn dy snuorje waarden de nomargen, fan 'e Alfde Dynasty ôf, wer ûnderwurpen oan it keninklik gesach. Under de Tolfde Dynasty makke farao Senûseret III omtrint 1860 f.Kr. foargoed in ein oan 'e oerhearrigens fan 'e nomargen.
Josephine Tewson
Dowse ferstoar op 18 augustus 2022, yn 'e aldens fan 91 jier.
Pierre Jean Baptiste Charles van der Aa
Mr. Pierre Jean Baptiste Charles van der Aa (Haarlim, 31 oktober 1770 — Leien, 12 maaie 1812) wie in Nederlânsk jurist, patriot en skriuwer.
Crosby, Stills, Nash & Young
Skiednis
Stephen Stills spilet ferskate ynstruminten (gitaar, basgitaar, piano en oargel) Crosby en Nash spylje foaral gitaar. Harren earste sukses hienen sy yn 1969 mei it album “Crosby, Stills & Nash” en in tournee dy ’t dêr op folge. Bekinde lietjes op dat earste album binne “Suite: Judy Blue Eyes” fan Stephen Stills, “Marakesh Express” fan Graham Nash en “Guinnevere” fan David Crosby. Letter yn dat selde jier kaam Neil Young der ek by en dy spile sawol gitaar as piano. Mei har fjouweren spilen sy op it “Woodstock” festival en brochten hja it album “Déjà Vu” út, mei as bekindste ferskes “Teach your Children”en “Our House” fan Graham Nash, ”Almost Cut my Hair” fan David Crosby”, “Helpless” fan Neil Young en “Carry On” fan Stephen Stills. Greg Reeves spile mei op basgitaar en Dallas Taylor op drums.
Sint-Tomasfloed (1163)
Wichtich gefolch fan dy blokkade fan de mûning fan de Alde Ryn wie, dat de Ryn syn wetter net mear kwyt koe op de Noardsee. Dêrtroch rûnen de polders yn Hollân ien foar ien ûnder wetter. Under lieding fan greve Floaris III waard yn 1165, sûnder de vooraankondiging, de Alde Ryn by Zwammerdam ôfdamme en hie fan dat stuit ôf ek Utert mei wetteroerlêst te krijen, dat ta in koarte oarloch tusken Utert en Hollân late. Om 1200 waard in nije ôfwettering groeven fia de Haarlimmermar nei it noarden en waard it wetterprobleem foar altyd oplost.
Terminator: Genisys
Plot
De T-800 fan Skynet arrivearret yn 1984 yn Los Angeles, mar treft dêr fuortendaliks in oare, âldere T-800-terminator, dy't him oanfalt. Dyselde wurket gear mei Sarah Connor en wurdt troch har "Pops" neamt ("Heity"). Tegearre bringe se de nije T-800 sa'n skea ta dat dy útskeakele wurdt. As Reese yn 1984 arrivearret, wurdt er oanfallen troch in type terminator dat er noch nea sjoen hat, in T-1000, dy't út floeiber metaal bestiet. Op 'e flecht foar dy masine wurdt er arrestearre troch twa plysjes nei't er ynbrutsen hat yn in warehûs. De iene plysjeman wurdt troch de T-1000 deamakke, en Reese siket beskûl mei de oare plysje, in jonge rekrút dy't O'Brien hjit. Se wurde rêden as Sarah Connor mei in pânsere bestelwein de winkel ynriidt om Reese op te pikken, wêrnei't de T-1000 de efterfolging yn set en O'Brien fierder gewurde lit.
Distribúsje
De distribúsje fan Terminator: Genisys waard fersoarge troch Paramount Pictures. De film gie op 22 juny 2015 yn Berlyn yn premiêre, en iepene dêrnei op 1 july yn 'e Amerikaanske bioskopen. It byhearrende soundtrackalbum ferskynde op 24 juny by platemaatskippij Skydance Records. De film kaam op 20 oktober 2015 beskikber as digitale download, en waard op 10 novimber fan dat jier útbrocht op dvd en blu-ray
Ferfolchfilms
De lege opbringst fan 'e film yn 'e Feriene Steaten smiet lykwols de kat yn it jern. Nettsjinsteande it feit dat Terminator: Genisys it bûten Noard-Amearika poerbêst dien hie, waard besletten alle fierdere produksjes yn it ramt fan 'e film te skrassen. Yn 2019 kamen de rjochten fan 'e Terminator-franchise wer werom by betinker James Cameron, dy't mei it folgjende diel yn 'e rige, Terminator: Dark Fate, in hiele oare rjochting út gie.
Heorot (Beowulf)
Heorot of Herot (Aldingelsk foar "hart" of "hartebok") is in fersterke langhûs en wichtich plak fan hanneling yn it Midsiuwske Angelsaksyske epos Beowulf. In lokaasje yn it Aldingelske gedicht Widsith hat deselde namme. Yn Beowulf stiet it gebou yn Denemark en tsjinnet dêr as de sit fan 'e (legindaryske) kening Hroðgar. As it meunster Grendel de bewenners fan Heorot ien foar ien ombringt, komt de Geatyske held Beowulf om it langhûs te ferdigenjen en it meunster te ferslaan. Dêrnei wurde de bewenners fan Heorot oanfallen troch de mem fan Grendel, mar dy wurdt ek troch Beowulf ferslein. Saakkundigen binne fan tinken dat de anonime dichter fan Beowulf Heorot basearre op in histoarysk langhûs dat nei alle gedachten by it Deenske Lejre stien hat.
Lambertus Jacobus Veen
1887-1896
Veen stichte yn 1887 de útjouwerij L.J. Veen; by de earste wurken dy't er útjoech wien Het Biografisch Woordenboek der Noord- en Zuid-Nederlandse Letterkunde fan Dr. W.J.A. Huberts, W.A. Elberts en T. Joz. P. van de Branden en Kuyper, Nieuwe Atlas der Wereld (1887). Yn 1888 brocht er it famkesboek Colette's avontuur, fan A.J.J. Ebeling út; professor A.G. van Hamel skreau it foaropwurd; it fernuvere him dat sa'n Frânsk romantsje gaadlike lektuer foar Hollânske famkes wie. It boek giet oer de perikels fan it jonge famke Coletta, dat fereale wurdt op de jongfeint Pierre, dy't troch har fersoarge waard, lang om let mei har trout en mei him op in kastieltsje wenjen giet.
Hanneke Jagersma
Polityk
Hja wie lid fan de Provinsjale Steaten fan Grinslân fan 1978 oant 1982. Op 1 april 1982 waard se beneamd as boargemaster fan de gemeente Beerta. Hja wie de earste kommunistyske boargemaster yn Nederlân en letter sjoen ek de iennige. Hja wie yn 1983 de earste boargemaster dy't kreamferlof krige, wylst yn it amt. Hja bleau boargemaster oant de gemeente Beerta op 1 jannewaris 1990 gearfoege waard mei de gemeenten Finsterwolde en Nijeskâns ta de nije gemeente Reiderlân. Hja wie der poer op tsjin dat de CPN yn de nije partij GrienLinks opgie. Hja waard noch in skoftke lid fan de Partij fan Kommunisten yn Nederlân (VCN) en fan 2013 oant 2017 wie se lid fan de Sosjalistyske Partij (SP).
Wybo Meyer
Nei it gymnasium yn Ljouwert, waard er learling fan de School voor Kunstnijverheid yn Haarlim. Ien fan syn leararen wie Chris Lebeau. Hy waard grafikus, keunstskilder, yllustrator, tekstylûntwerper en boekbânûntwerper. Foar Ujouwerij W.J. Thieme & Cie yn Sutfen ûntwurp er 18 boekbânen. Njonken dat makke er noch teminsten 34 oare omslach- en boekbânûntwerpen. Hy tekene karikaturen en skreau artikels foar it moanneblêd Den Gulden Winckel en De Groene Amsterdammer en ûntwurp eks-librissen. Meast ûndertekene er syn wurk mei "Wybo Meyer".
Achtkantmûne
Foarbylden fan achtkante boppekruiers binne yndustrymûnen, lykas oaljemûnen, houtseachmûnen, nôtmûnen, mostermûnen, papiermûnen en himpmûnen. By yndustrymûnen stiet it achtkant op in skuorre of stiennen romp. Dêrnjonken tsjinnet in achtkanter ek faak foar it bemeallen fan polders.
Radersma (oargelbouwers)
Soan
Pieter Jans Radersma (Easterlittens, 4 septimber 1803 – Wiuwert, 31 maart 1851), de âldste soan, wie noch mar 13 jier doe't syn heit ferstoar. Dat it liket derop dat syn heit him net folle bybrocht hawwe kin fan it fak, faaks is er yn de lear west by de firma Van Dam in Ljouwert. Ik kin ek wêze dat syn trije jier jongere broer Reinder Jans, dy't timmerman wie, him assistearre by de oargelbou. Piter waard net folle âlder as syn heit: doe't er as frijfeint sûnder bern stoar, wie er mar 47 jier.
Nije Merwede
De Nije Merwede is in kanaal yn Nederlân dat oan de súdeastlike kant fan it Eilân fan Doardt del rint. De Boppe-Merwede spjalt himsels by Werkendam ôf yn de noardlike Under-Merwede en de súdwestlike Nije Merwede. It wetter fan de Nije Merwede streamt yn it Hollânsk Djip. De Nije Merwede foarmet de grins tusken de provinsjes Súd-Hollân en Noard-Brabân en skiedt it Eilân fan Doardt fan de Brabânske Biisbosk. De keunstmjittige rivier hat gjin brêgen of tunnels, en hat allinnich ien fearpont foar alle ferkear.